ຈີນຕ້ອງເຄົາລົບກົດໝາຍສາກົນໃນບັນຫາທະເລຕາເວັນອອກ
21 ມິຖຸນາ 2014 - 16:05:36
ທ່ານປະທານາທິບໍດີ ອາເມລິກາ Barack Obama
(ພາບປະກອບ)
(vovworld) – ວັນທີ 20/6, ຜູ້ນຳ ອາເມລິກາ ແລະ ນິວຢີແລນ ໄດ້ອອກຖະແຫຼງການເນັ້ນໜັກວ່າ: ຈີນ ຕ້ອງເຄົາລົບບັນດາຫຼັກການ ແລະ ຂໍ້ກຳນົດຂອງບັນດາສົນທິສັນຍາສາກົນເຊິ່ງປະເທດນີ້ເຂົ້າຮ່ວມ, ພິເສດແມ່ນສົນທິສັນຍາຂອງ ສປຊ ກ່ຽວກັບກົດໝາຍວ່າດ້ວຍທະເລ (UNCLOS) 1982. ກ່າວຄຳເຫັນພາຍຫຼັງການເຈລະຈາກັບນາຍົກລັດຖະມົນຕີ ນິວຢີແລນ ທ່ານ John Key, ພວມຢູ່ຢ້ຽມຢາມ ວໍຊິງຕັນ, ທ່ານປະທານາທິບໍດີ Barack Obama ເນັ້ນໜັກວ່າ: ຕ້ອງແກ້ໄຂບັນດາຄວາມບໍ່ລົງລອຍກັນເກີດຂຶ້ນພາຍຫຼັງເຫດການຕັ້ງຮ້ານເຈາະນ້ຳມັນຢ່າງຜິດກົດໝາຍຢູ່ທະເລຕາເວັນອອກດ້ວຍມາດຕະການສັນຕິພາບ ແລະ ຫຼີກລ້ຽງສະພາບຄວາມເຄັ່ງຕຶງປິນຂັ້ນໄດ. ທ່ານປະທານາທິບໍດີ ອາເມລິກາ Barack Obama ເວົ້າວ່າ “ສິ່ງສຳຄັນສຳລັບພວກເຮົາແມ່ນອາດຈະແກ້ໄຂບັນດາການຂັດແຍ້ງຢູ່ທະເລຕາມກົດໝາຍສາກົນ. ພວກຂ້າພະເຈົ້າຮຽກຮ້ອງໃຫ້ບັນດາຝ່າຍກ່ຽວຂ້ອງຮັກສາກອບກົດໝາຍເພື່ອແກ້ໄຂບັນດາບັນຫາຂັດແຍ້ງ”. ສ່ວນທ່ານນາຍົກລັດຖະມົນຕີ ນິວຢີແລນ John Key ກໍ່ສະແດງທັດສະນະຄ້າຍຄືກັນກັບປະທານາທິບໍດີ ອາເມລິກາ Obama ກ່ຽວກັບບັນຫາທະເລຕາເວັນອອກ. ທ່ານເວົ້າວ່າ: “ນິວຢີແລນ ມີທັດສະນະຈະແຈ້ງວ່າ ບັນດາຝ່າຍຕ້ອງເຄົາລົບກົດໝາຍສາກົນ, ໃນນັ້ນມີກົດໝາຍວ່າດ້ວຍທະເລ.”